da da da da da da da da da da da nb nb da da nb da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv nb da ceb sv nb da da sv sv sv da da sv da da da en en da pl da en da fr da da da da da da en en da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da fr en it da nl da en da da da da da da da da da da sv da da da en da da da da da da da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: Jul og forventninger
lørdag den 19. december 2015
Jeg har skrevet noget om jul - og forventninger til den - i lokalavisen. Et emne, som egentlig ligger mig meget på sinde, for jeg kan blive helt svedt, når jeg hører om andre familiers travle program i december... Glædelig 19. december!
Lige om lidt er det jul. Juleaften. En aften, hvor vores forventninger til den perfekte jul, som regel er helt i top. Og en aften, hvor mange menneskers stress virkelig topper.
December er en lang stribe af pres for mange familier. Vi skal hygge, skal vi. For enhver pris. Vores forventninger til os selv er tårnhøje. Og vi oplever presset fra omverdens glansbillede om en 'rigtig' jul.
Vores jul skal nemlig helst være perfekt. Vi skal leve op til de forventninger, som vi tror, andre har til os. For de fleste vil jo ikke stå tilbage for andre. Eller så har vi selv en masse tanker om, hvordan en jul er perfekt. Derfor så skal vi død og pine sidde og klippe klistre med ungerne, bage vores egne småkager (og endelig huske at lave dejen til honningkagehuset allerede i november måned) og pynte op med farvekoordineret designer-julepynt. Vi skal til julefrokost og se smukke ud og helst dagen efter have venner på besøg til glögg og æbleskiver. Hjemmelavet selvfølgelig!
Vi skal deltage i alle julearrangementer på arbejdet og i ungernes børnehave, skole og fritidsordning plus jule-afslutningen i håndboldklubben eller på gymnastikholdet. Derudover skal vi også huske, at se julekalender i tv hver aften og derfor kommer vores børn alt for sent i seng. Weekenderne skal gå med at fælde vores eget juletræ og besøge diverse julemarkeder. Vi skal ekstra hygge, nu det er december.
December er lang (og mørk - og i år nok uden sne). Vi behøver ikke stresse rundt for være her, der og alle vegne. Vi skal huske at være sammen, men også huske at det godt kan ske, uden at vi skal præstere noget særligt. At sidde i sofaen under tæppet hånd i hånd med vores kære og se julekalender. At lave konfekt en søndag eftermiddag og ikke blive frustreret, når ungerne skrider efter en halv time eller chokoladen til overtrækket ikke er tempereret korrekt. Det betyder ikke noget på den lange bane. Julen handler trods alt også om kærlighed.
Det der kan betyde noget, er hvis vi skruer ned for vores forventninger. Det kan lade sig gøre at undgå jule-stress, ved at sætte barren for os selv bare lidt lavere. Køb færdigdej til småkagerne i supermarkedet. Sig nej til nogle arrangementer. Drop forestillingen om en hyggelig tur i skoven, hvis det din familie mest er til en eftermiddag i stuen med ludo og varm kakao. Prøv det. Der er ikke nogle, der dømmer os... andre end os selv.
Indsendt af Birgitte B kl. 12.02
Send med mailBlog om dette!Del via TwitterDel via FacebookDel på Pinterest
Etiketter: Familie, Jul, Livet i almindelighed, Vestegnen
www.skøreliv.dk19. december 2015 kl. 14.25
Kære Birgitte! Jeg er - som du ved - helt enig! Det er hele min pointe, at ikke bare julen, som godt nok er toppen af kransekagen - men mange andre ting i tilværelsen også - er skruet alt for højt op. Og vi glemmer nærværet. Og kærligheden. Og tid til at være, som du skriver, bare i sofaen. Mellemste Pode har virkelig haft problemer med julekalendrene og sengetiderne, så vi kører genudsendelser....
Birgitte B20. december 2015 kl. 19.37
@Mor-monster - min 10-årige er desværre ikke til at hugge og stikke i. Han vil se det 'live'. Så han gik på juleferie med de største sorte render under øjnene... Og ellers - ja, vi skal huske nærværet, også i hverdagen. Tak for påmindelsen :-) kh. Birgitte
Christina19. december 2015 kl. 16.46
Skønt at læse dine ord, Birgitte. Du har ret, og jeg er helt enig med dig.
Birgitte B20. december 2015 kl. 19.37
@Christina - tak for ros søde du :-) Kh. Birgitte
Susanne / Flesthverdage19. december 2015 kl. 21.38
Nemlig og derfor har vi ingen arrangementer uden for huset - og færdigdej fra bageren i fryseren-:)
Birgitte B20. december 2015 kl. 19.38
@Susanne - du skal om nogle også passe på. Håber I nyder færdigdejen ;-) den plejer at smage godt! kh. Birgitte
Mette20. december 2015 kl. 11.58
Jeg bliver så irriteret når vi hvert år skal bankes i hovedet i medierne, med historier om julestress, børn der lider under det, husk nu dit husk dat.... De gør mig træt. Vi har aldrig haft julestress. Vores børn har aldrig væltet juletræet så man ikke vil ha' et i år (jeg læste, at det var der en familie der var nødt til at gøre - øh...så opdrag dog dit barn i stedet) Vores børn har hele deres liv holdt to slags jul hvert andet år i to lande. Måske netop derfor er vi heldige, at de aldrig har været krævende, utålmodige og lign. Vi deltager i diverse ting med skole, drama, gymnastik m.m. og vi nyder det alle. Ja, der er lidt ekstra arrangementer men vi når det og det har aldrig været et problem. Vi siger nej, hvis det bliver for meget. Godt indlæg, Birgitte og som der står i flere kommentarer, er folk enige. Jamen så lad os da nyde ferien:) Vi gør og vores unger gør:)Ha' en dejlig søndag:)
Birgitte B20. december 2015 kl. 19.40
@Mette - i år var uden julestress for os, men da ungerne var mindre synes jeg godt nok der var mange arrangementer. Heldigvis er tingene jo meget individuelle og hvad der stresser nogle familier, er det som andre elsker. Julestuen i børnehaven f.eks. Godt at I har fundet balancen. Kh. Birgitte
Rikke fra Rosetid.dk28. december 2015 kl. 01.40
Hvor er det godt skrevet. I år trængte vi (voksne) til en Tom kalender i juledagene, så vi har intet lavet, andet end de vi lige vågnede og havde lyst til. Det har været virkelig godt. For december har været travl, på den gode måde, måske også derfor vi havde brug for ro. Så alle kravene blev sænket og ved du hvad? Vi overlevede ;0) tak for et godt indlæg. KH Rikke
Birgitte B28. december 2015 kl. 16.01
Tak Rikke - vi havde også brug for mindre arrangementer i år i december. Og fik det heldigvis.Også i juledagene. Herligt. Kh. Birgitte
Giv mig dine tanker...
Nyere indlæg Ældre indlæg Start
Abonner på: Kommentarer til indlægget (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Come on. Kan huden virkelig blive FOR pæn?
Stormvagt af Kristina Ohlsson
Fiftyfabulous Knits, episode 46
Det burde være forbudt
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Så er den her!
Hvid glögg og julefrokostEN
Fantastisk A/S tema. Temadesign af Jason Morrow. Leveret af Blogger.